b'\n_START_ARTICLE_\nSKRUK\n_START_PARAGRAPH_\nSKRUK (Sunnm\xc3\xb8re kristelege ungdomskor) er et kor basert p\xc3\xa5 Sunnm\xc3\xb8re og som ble opprettet i 1973. I dag har koret 50 medlemmer fra hele Norge. Korets dirigent siden starten har v\xc3\xa6rt Per Oddvar Hildre, som ogs\xc3\xa5 var inititivtaker til koret. Ideen var \xc3\xa5 kunne fortsette \xc3\xa5 m\xc3\xb8tes for \xc3\xa5 synge i lag etter at man hadde slutta i studentkorene p\xc3\xa5 Volda L\xc3\xa6rarskule og p\xc3\xa5 gymnaset. Inspirasjonen kom fra Sunnm\xc3\xb8re Kristelelege mannskor, som m\xc3\xb8ttes i p\xc3\xa5sken og en gang p\xc3\xa5 h\xc3\xb8sten for \xc3\xa5 turnere p\xc3\xa5 Sunnm\xc3\xb8re. I dag har koret sangere fra hele Norge, og har fem samlinger i \xc3\xa5ret; fire weekend-samlinger og en lengre samling p\xc3\xa5 5-10 dager som blir brukt til turneer i utlandet, eller innstudering/innspilling av nytt stoff. SKRUK har siden starten i 1973 gitt ut over 26 album, de fleste av dem p\xc3\xa5 Kirkelig Kulturverksted. Det siste av dem kom i 2014 og b\xc3\xa6rer tittelen H\xc3\xb8gtidsrom.\n_START_SECTION_\nProsjekter\n_START_PARAGRAPH_\nSKRUK har igjennom \xc3\xa5rene hatt mange samarbeid med andre musikere. I 1978 ga koret ut plata Av moll er du komen - til dur skal du bli der de bearbeidet norske religi\xc3\xb8se folketoner i samarbeid med Henning Sommerro og gruppa V\xc3\xa5rs\xc3\xb8g. Videre kom plata Kvite som negrar ut i samarbeid med Ytre Sul\xc3\xb8ens Jazzensemble ut i 1981._NEWLINE_Koret har ogs\xc3\xa5 gitt ut platene Smykker fra bedehuset (1979) og Klenodier (1985) der gamle bedehussanger ble framf\xc3\xb8rt for SKRUK, av etablerte komponister som Knut Nystedt, Trond Kverno, Per Inge Alm\xc3\xa5s og Harald Herresthal._NEWLINE_I 1990 kom cd-en Slipp mine fl\xc3\xb8yter fri ut i samarbeid med den ecuadorianske gruppa Altiplano. Plata bar preg av b\xc3\xa5de norsk og s\xc3\xb8ramerikansk musikk. I et samarbeid med komponistene Siyavoush Kerimi og Galib Mammadov fra Aserbajdsjan, og med tekster av Erik Hillestad, kom Landet vi kommer fra med aserbajdsjansk musikk i 1997.'